Diari Oficial de la Generalitat Valenciana


Sumari del DOGV 6215, del 26-02-2010 (2010/1862)

Notificació de la Junta Arbitral del Transport d'Alacant sobre laude arbitral dictat en l'expedient 047/09-A.
-------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1862


Data del document
:   08-02-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre laude arbitral dictat en l'expedient 047/09-A. [2010/1862]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Promosoftic, SL, amb domicili a Alacant, que s'ha dictat laude en l'expedient 047/09-A com a conseqüència del procediment que s'ha seguit en este i que no ha pogut ser comunicat per absència, ignorat parador, caducat o refusat.  
El text és el següent:   
«Alacant, tres de desembre de dos mil nou. A les 10.15 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres esmentats al marge, a fi de dictar laude arbitral sobre la controvèrsia plantejada en l'expedient 047/09-A, promogut per Luis Tortosa Segovia, SL, amb domicili a Ibi (Alacant), contra Promosoftic, SL, amb domicili a Alacant, en relació amb la reclamació següent: impagament de ports per tres servicis de transport realitzats entre Tibi i Benoit du Sault, Londres i Madrid els dies 22 i 28 de novembre i 4 de desembre de 2008, respectivament, per valor conjunt inclòs IVA de 1.618,67 € (mil sis-cents díhuit euros amb seixanta-set cèntims) més les despeses bancàries per un import de 17,37 € (dèsset euros amb trenta-set cèntims). Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Adoración Díaz Azor qui ratifica la seua demanda i quantia esmentades i manifesta al mateix temps que és la reclamada la que ha de qüestionar els contractes de transport internacional i nacional en l'incompliment dels quals es fonamenta la seua reclamació, i assenyala la documentació aportada amb la demanda per a establir la seua relació contractual amb la demandada. Com a complement de l'esmentada documentació, l'actora aporta a l'expedient justificació de la reclamació del deute a la reclamada per mitjà d'un fax de 12 de gener i 13 de febrer de 2009 i liquidacions bancàries sobre despeses per devolució d'efectes relacionats amb el tema. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Luis Tortosa Segovia, SL, contra Promosoftic, SL, per considerar formalitzat el contracte i realitzades les prestacions convingudes sense que s'haja provat el pagament dels ports esmentats. Conseqüentment amb el que s'ha exposat cal que Promosoftic, SL, abone a Luis Tortosa Segovia, SL, la quantitat de 1.618,67- (mil sis-cents díhuit euros amb seixanta-set cèntims) en concepte de ports més les despeses produïdes per la devolució d'efectes consignada de 17,37 € (dèsset euros amb trenta-set cèntims). El present laude serà executiu en cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral cal únicament recurs d'anul·lació davant de l'Audiència Provincial que haurà de presentar-se dins dels dos mesos següents de la notificació, o d'aclariment, dins dels deu dies següents de l'expressada notificació. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que perquè conste, s'arxive i es comunique a les parts firmen els membres de la Junta en el lloc i la data indicats.»  
Alacant, 8 de febrer de 2010.- El president: Manuel Gálvez Acero.